Barbara Moleko er datter af en dansk mor og en sydafrikansk far. Hun er født på Rigshospitalet i København, og voksede op i Mozambique og Sydafrika i henholdsvis fire og otte år. I 1998, da Moleko var 12 år, blev forældrene skilt, og sammen med moderen flyttede hun til Danmark og bosatte sig i Vanløse.  Musikkarriere (2009–nu) Moleko var med i P3's Karrierekanon 2010. Den 19. marts 2012 udkom hendes første singlen "Gå en tur". Den 20. juni 2012 udkom så EP'n "Enchantments" udviklet i samarbejde med Exampler under bandnavnet XOB. Hun er desuden kendt for at være med på nummeret "Helt min egen" sammen med L.O.C.. Hendes første solo album Lykken er... udkom den 17. september 2012 og har fået både fire og fem stjerner af pressens musikanmeldere. Barbara Moleko udsendte sit andet album, Bapsz i juni 2015. Albummets første single "Gør mig lykkelig" var den tredje mest spillede sang samlet set på P3 og P4 i 2015.